|  |
| --- |
| ***Pretty Paper***  Singel av Roy Orbison |
|  |
| B-side | «Almost» |
| **Utgjeve** | 1963 |
| **Sjanger** | Julemusikk, country |
| **Lengd** | 2:41 |
| **Selskap** | Monument Records |
| Låtskrivar(ar) | Willie Nelson |
| **Produsent** | Fred Foster |
|
| Roy Orbison-kronologi |
| «Mean Woman Blues» (1963) | *Pretty Paper* | «It's Over» (1963)
 
 |

**«Pretty Paper»** er ein song skriven av countryartisten Willie Nelson. Etter han fekk platekontrakt med Monument Records, spelte Nelson songen for produsenten Fred Foster. Foster gav songen til Roy Orbison, som gjorde han til ein hit. Nelson spelte inn sin versjon av songen i november 1964.

Innhald
-------

Songen vart skriven av Willie Nelson i 1963 og fortel soga om ein gateseljar, som i juletida sel blyantar og papir på gata. Nelson vart inspirert til å skrive songen etter å ha sett ein mann med amputerte som kraup rundt og selde papir og blyantar føre ein butikk i Fort Worth i Texas.

I 2013 identifiserte *Fort Worth Star-Telegram* mannen som Frankie Brierton frå Santo i Texas. Brierton nekta å bruke rullestol og valde i staden å krype

Bakgrunn og innspeling
----------------------

Tidleg i 1964 fekk Nelson kontrakt hos Fred Foster på Monument Records. I oktober 1964 song Nelson «Pretty Paper» for Foster, som likte songen så godt at han ønskte å gje han vidare til Roy Orbison i London. Bill Justis arbeidde med arrangementet og ein demo vart sendt til Orbison i England. Ved Pye Studios fekk Justis og Foster hyrt inn eit orkester. Kvar musikar fekk nydesigna mikrofonar av lydteknikarane til Decca Records. Mikrofonane vart festa rundt halsen for å forsterke strykarane. Orbison kom til studio med feber. Han spelte inn songen på eit forsøk, i lag med B-sida «Almost».

Etter å ha flytta til RCA Records i november 1964, spelte Nelson inn sin eigen versjon, produsert av Chet Atkins. Musikarane på denne innspelinga var Hargus «Pig» Robbins (piano), Pete Drake (pedalsteel), Henry Strzelecki (bass), Kenneth Buttrey (trommer), Jerry Reed (gitar) og Velma Smith (gitar). Nelson spelte inn B-sida «What a Merry Christmas This Could Be». Nelson spelte inn songen igjen i 1979 for albumet *Pretty Paper*. Mange andre artistar har spelt inn songen gjennom åra.

Utgjeving
---------

Orbison-versjonen kom ut i november 1963 og nådde tiandeplassen på *Billboard's* Adult Contemporary Chart, 15. plassen på Billboard Hot 100 og 27. plassen på julesingellista.

Kjelder
-------

* *Denne artikkelen bygger på «Pretty Paper» frå Wikipedia på engelsk, den 26. februar 2015.*
	+ *Wikipedia på engelsk oppgav desse kjeldene:*
* Crump, William (2001). *The Christmas Encyclopedia* (3 utg.). McFarland. ISBN 978-1-476-60573-9.
* Kruth, John (2013). *Rhapsody in Black: The Life and Music of Roy Orbison*. Hal Leonard Corporation. ISBN 978-1-480-35492-0.
* Lankford Jr. Ronnie (2008). «Roy Orbison - Pretty Paper (Composed by Willie Nelson)». *Allmusic*. Rovi Corporation.  Missing or empty `|url=` (hjelp); `|access-date=` requires `|url=` (hjelp)
* Patoski, Joe Nick (2008). *Willie Nelson: An Epic Life*. Hachette Digital. ISBN 978-0-316-01778-7.
* Scobey, Lola (1982). *Willie Nelson: Country Outlaw*. Kensington Pub Corp. ISBN 978-0-89083-936-2.
* Star-Telegram staff (16. desember 2013). «The Mystery of «Pretty Paper» Is Unwrapped». *Fort Worth Star-Telegram* (Willie Nelson.com). Arkivert frå originalen 19. desember 2014. Henta 19. desember 2014.

1. 1 2  Crump, William 2001, s. 342, 343.
2. ↑  Patoski, Joe Nick 2008, s. 154.
3. ↑  Scobey, Lola 1982, s. 190.
4. 1 2  Kruth, John 2013, s. 64.
5. ↑  Lankford Jr. Ronnie 2008.